hy hy hy hy hy hy hy hy hy hy hy hy hy hy hy sv es uk hy hy hy hy hy hy hy hy hy hy hy hy hy hy sv es uk hy hy hy hy hy hy hy ru hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en en en hy hy hy en hy hy hy en hy hy hy en hy hy hy en hy hy hy hy en hy hy hy en hy hy hy en hy hy hy en hy hy hy hy hy hy en hy hy hy hy hy hy hy hy hy hy hy hy hy hy en
Ո՞ր իշխանությունների օրոք է նախաձեռնվել բանակում սննդի մատակարարման բարելավման ծրագիրը - fip.am
ԻՐԱԶԵԿ ՔԱՂԱՔԱՑԻՆԵՐԻ ՄԻԱՎՈՐՈՒՄ•UNION OF INFORMED CITIZENS•COЮЗ ИHФOPMИPOBAHHЫX ГPAЖДAH
Զինված ուժերում սննդի բարելավումը նախկին իշխանությունների ծրագիրն է․ Արտակ Զաքարյան
Հիշեցնենք, որ Պաշտպանության նախարարության մի շարք զորամասերում արդեն մի քանի ամիս սննդի մատակարարումն իրականացնում են մասնավոր ընկերություններ, ինչի հետևանքով փոխվել է տրամադրվող ուտեստների և՛ մատակարարման կարգը, և՛ որակը,  և՛ տեսականին։
Բանակում սննդի կազմակերպման նախկին խնդիրները
Վարչապետ Նիկոլ Փաշինյանը բանակում սննդի որակի ոչ բավարար լինելու մասին խոսել էր դեռևս անցյալ տարի: 2018 թվականի նոյեմբերին Արցախ կատարած այցի ժամանակ նա հայտարարել էր, որ սննդի գործող համակարգը չի գոհացնում ոչ ոքի:
Հետագա ամիսներին քննարկվեց, իսկ ապա հանրությանը ներկայացվեց Պաշտպանության նախարարության զորամասերում սննդի ապահովման հարցը մասնավոր ընկերությունների փոխանցելու փորձնական ծրագիրը:
Այն կառավարության հավանությանն արժանացավ 2019 թվականի փետրվարի 21-ին: Որոշման նախագիծը հիմնավորվում էր այն հանգամանքով, որ մինչև այդ պահը սննդի կազմակերպման գործող ձևաչափի պարագայում հաճախակի էին դարձել խնդիրները, որոնք պայմանավորված էին սննդի կազմակերպման գործընթացը բազմաթիվ օղակների բաժանված լինելու հանգամանքով. «Մասնավորապես՝ նախարարությունը կազմակերպում է սննդամթերքի առանձին տեսակների գնման գործընթացներ, որոնց մի մասը չի կայանում, կնքված պայմանագրերը հաճախ միակողմանի լուծվում են պայմանագրային պարտավորությունները չկատարելու հիմքով և այլն: Արդյունքում խաթարվում է այս կամ այն սննդամթերքի մատակարարման գործընթացը, և սննդի պատրաստման ժամանակ ստիպված այդ սննդամթերքը փոխարինվում է այլ սննդամթերքով, ինչը, սակայն, երբեմն արժանանում է ոչ դրական արձագանքի…»,- ասված էր որոշման նախագծում:
Նշվում էր, որ փորձնական ծրագրի շրջանակում մասնավոր ընկերությունների հետ կնքվելու էր 3 տարվա պայմանագիր:
Նիկոլ Փաշինյանը 2019 թվականի սեպտեմբերի 2-ին ֆեյսբուքյան գրառմամբ հայտնել էր, որ ժամկետային զինծառայողների սննդի կազմակերպումը նոր համակարգով իրականացնող զորամասերի թիվը հասել է 15-ի:
Հավելենք, որ փորձնական ծրագիրը իրականացվում է Պաշտպանության նախարարության և Արցախի Պաշտպանության բանակի զորամասերում: ՊՆ զորամասերում սննդի մատակարարումը ներկայում իրականացնում է 6 ընկերություն:
Ինչպե՞ս է ներդրվել սննդի կազմակերպման նոր համակարգը
Պաշտպանության նախարարությունից, Fip.am-ի հարցմանն ի պատասխան, հայտնեցին, որ սննդի մատակարարման բարելավման ծրագիրը սկսվել է քննարկվել 2018 թվականի օգոստոսից և գործողության է դրվել 2019 թվականին՝ գնումների մասին օրենսդրության պահանջների համաձայն՝ մասնավոր կազմակերպությունների կողմից մատուցման միջոցով։
Անդրադառնալով Արտակ Զաքարյանի հայտարարությանը, որ նորամուծությունը դրվել է դեռևս Ռազմական ինստիտուտում, պաշտպանության նախարարի մամուլի խոսնակ Արծրուն Հովհաննիսյանը Fip.am-ի հետ զրույցում հայտնեց, որ հստակ թիվ չի կարող ասել, թե երբ է ուսումնական հաստատությունում ներդրվել սննդի մատակարարման նոր ձևը, սակայն ընդգծեց, որ դա եղել է Սեյրան Օհանյանի՝ ՊՆ ղեկավար լինելու տարիներին:
Նշենք, որ Սերյան Օհանյանը պաշտպանության նախարարի պաշտոնը զբաղեցրել է 2008-2016 թվականներին։ 2016 թ. հոկտեմբերին նրան փոխարինեց ՀՀԿ-ական Վիգեն Սարգսյանը։ Արտակ Զաքարյանը պաշտպանության նախարարի տեղակալ է նշանակվել 2017 թվականի ապրիլին՝ Վիգեն Սարգսյանի նախարար լինելու օրոք:
Արծրուն Հովհաննիսյանը նշեց, որ զորամասերում սննդի մատակարարումը մասնավոր սեկտորին հանձնելու գաղափարը եղել է դեռևս 2010-ականների սկզբին։ «Գաղափարի տեսքով այս միտքը Սեյրան Օհանյանի և Դավիթ Տոնոյանի նախաձեռնությամբ եղել է: Թե՛ Սեյրան Օհանյանը, թե՛ Վիգեն Սարգսյանը շատ լավ հասկանում էին, որ ավելի առաջադեմ լուծում է կոնկրետ աութսորսը, բայց մասսայաբար այն չէր ներդրվում զորքերում ինչ-ինչ պատճառներով: Ամեն դեպքում՝ մասսայաբար այս ծրագիրը քննարկվել է 2018 թվականին և իրագործվել է 2019-ին: Հիմա եթե դրանից առաջ ով, ինչ միտք ուներ, փառք իրենց. լավ մտքեր շատերն են ունեցել»,- ասաց Հովհաննիսյանը:
Նա ուշադրություն հրավիրեց այն փաստի վրա, որ Վազգեն Սարգսյանի անվան ռազմական համալսարանը «զորքեր» չէ. «Այն ուսումնական հաստատություն է, որի սննդի կազմակերպման տեխնոլոգիան ուրիշ է։ Ամեն դեպքում՝ զորամասն ու ուսումնական հաստատությունը որոշակի տարբերություն ունեն»:
Սա նշանակում է, որ բանակում սննդի մատակարարման կարգի փոփոխության փաստացի նախաձեռնողները և կատարողները հետհեղափոխական իշխանություններն են:
Ինչ վերաբերում է Զաքարյանի նշած այն հարցին, թե արդյո՞ք պահպանվում են սննդի նորմերը, ապա, ըստ ՊՆ-ի ներկայացրած տվյալների, անձնակազմի սննդի մատուցումն իրականացվում է ոլորտը կանոնակարգող՝ կառավարության 03.12.2015 1456-Ն որոշմամբ հաստատված հիմնական ապահովման և լրացուցիչ չափաքանակների շրջանակներից ոչ պակաս, ինչպես նաև օգտվելով սննդամթերքի փոխարինման չափաքանակներից: Նշենք, որ կառավարության նշված որոշմամբ սահմանվում են զինծառայողներին պարենային ապահովության կարգը, հասանելիք մթերքի քանակը, տեսակը, կալորիականությունը և այլն։
Ըստ հարցման պատասխանի՝ մատակարարման ընթացքում մասնավոր ընկերությունները պարտավորված են պահպանել հետևյալ ստանդարտները.
«Մշտապես պետք է պահպանվի օրական անձնակազմին մատուցվող ճաշատեսակների, աղցանների և խավարտների բազմազանությունը, որոնք պետք է լինեն`
-երկու տեսակից ոչ պակաս խավարտ
-կաթնամթերք (կաթնաշոռ, թթվասեր, մածուն և այլն)`շաբաթը 4 օր
-երկու տեսակից ոչ պակաս ապուր
-երկու տեսակից ոչ պակաս խավարտ
-երկու տեսակից ոչ պակաս աղցան
-երկու տեսակից ոչ պակաս մսեղիք
-երկու տեսակից ոչ պակաս խավարտ
-մեկ տեսակից ոչ պակաս ձուկ, բացառությամբ սկումբրիա, սարդինելա, կարաս հաստաճակատ տեսակներից
-ծառայություն մատուցողը պայմանագրի գործողության ժամկետում ըստ սեզոնայնության յուրաքանչյուր օր լրացուցիչ պետք է հատկացնի միրգ`  յուրաքանչյուր օր մեկ զինծառայողի հաշվարկով առնվազն 150 գրամ, ինչպես նաև թարմ կամ չորացրած մրգերից պատրաստված կոմպոտ առնվազն 200 գրամ,
-խմելու ջուր`առանց սահմանափակման (համապատասխան տարաներով)»:
Այսպիսով, հաշվի առնելով, որ ՊՆ զորամասերում սննդի մատակարարման բարելավման վերջին ծրագիրը քննարկվել և իրականացվել է հետհեղափոխական կառավարության օրոք, պաշտպանության նախկին փոխնախարար Արտակ Զաքարյանի պնդումը, որ այն նախաձեռնվել է նախկին իշխանությունների կողմից, սխալ է:
Հայաստանում գրանցված ինչ ընկերություն է ենթարկվել ԱՄՆ պատժամիջոցների
00:58, 1 Հկտ, 2022
Սոցիալական ցանցերում ակտիվորեն տարածվում է «հայկական ընկերության»՝ ԱՄՆ կողմից պատժամիջոցի ենթարկվելու մասին տեղեկությունը։ Սոցցանցերի օգտատերերից ոմանք ներկայացնում են այդ լուրը...
Կեղծիք. Փաշինյանը ՀԱՊԿ-ից  դուրս գալու պլանների մասին չի հայտարարել
00:21, 1 Հկտ, 2022
Սեպտեմբերի 30-ի երեկոյան վարչապետ Նիկոլ Փաշինյանը Առաջին ալիքին ծավալուն հարցազրույց տվեց, որի հիմնական թեման արտաքին քաղաքականությանը վերաբերող հարցերն էին, այդ...
#InterCheck. Փելոսին Ծիծեռնակաբերդում չի ծիծաղել
18:48, 30 Սպտ, 2022
«Փաստերի ստուգման հարթակը» ներկայացնում է վերջին օրերի ընթացքում տարածաշրջանի և միջազգային փաստեր ստուգողների ուշագրավ բացահայտումները: Տարածաշրջան Վրաստանյան Factcheck.ge-ն ստուգել է...
Հետաքննություններ և խորքային ուսումնասիրություններ
Ոստիկանությունն առաջարկում է պետությանը վերադարձնել հանգուցյալ Ռ. Դեմիրճյանի ծառայողական մեքենան, որն 8 ամիս առաջ արդեն վերադարձվել է
13:48, 30 Սպտ, 2022
Օգոստոսի 18-ին ոստիկանությունը մշակեց և հանրային քննարկման դրեց կառավարության որոշման մի նախագիծ, ըստ որի, առաջարկվում է դադարեցնել Հայաստանի ազգային հերոս...
Հայաստանում գրանցված ինչ ընկերություն է ենթարկվել ԱՄՆ պատժամիջոցների
00:58, 1 Հկտ, 2022
Սոցիալական ցանցերում ակտիվորեն տարածվում է «հայկական ընկերության»՝ ԱՄՆ կողմից պատժամիջոցի ենթարկվելու մասին տեղեկությունը։ Սոցցանցերի օգտատերերից ոմանք ներկայացնում են այդ լուրը...
Կեղծիք. Փաշինյանը ՀԱՊԿ-ից  դուրս գալու պլանների մասին չի հայտարարել
00:21, 1 Հկտ, 2022
Սեպտեմբերի 30-ի երեկոյան վարչապետ Նիկոլ Փաշինյանը Առաջին ալիքին ծավալուն հարցազրույց տվեց, որի հիմնական թեման արտաքին քաղաքականությանը վերաբերող հարցերն էին, այդ...
#InterCheck. Փելոսին Ծիծեռնակաբերդում չի ծիծաղել
18:48, 30 Սպտ, 2022
«Փաստերի ստուգման հարթակը» ներկայացնում է վերջին օրերի ընթացքում տարածաշրջանի և միջազգային փաստեր ստուգողների ուշագրավ բացահայտումները: Տարածաշրջան Վրաստանյան Factcheck.ge-ն ստուգել է...
Հետաքննություններ և խորքային ուսումնասիրություններ
Ոստիկանությունն առաջարկում է պետությանը վերադարձնել հանգուցյալ Ռ. Դեմիրճյանի ծառայողական մեքենան, որն 8 ամիս առաջ արդեն վերադարձվել է
13:48, 30 Սպտ, 2022
Օգոստոսի 18-ին ոստիկանությունը մշակեց և հանրային քննարկման դրեց կառավարության որոշման մի նախագիծ, ըստ որի, առաջարկվում է դադարեցնել Հայաստանի ազգային հերոս...
Ուղղումների և բողոքների քաղաքականություն
Copyright © 2018 Union of Informed Citizens
Copyright © 2018 Union of Informed Citizens